**Boško Petrović** (18. veljače 1935. Bjelovar - 10. siječnja 2011. Zagreb) bio je hrvatski vibrafonist, skladatelj, vođa sastava, producent, promotor, diskograf i jazz edukator. Utemeljitelj je popularnog jazz sastava 'Zagreb Jazz Quartet', u kojem su osim njega svirali još Zlatko Kružić (glasovir), Zdravko Šatrak (kontrabas i Ivica Gereg (bubnjevi). Vlasnik je B.P. kluba u Zagrebu, u kojemu su nastupali brojni svjetski glazbenici. Autor je mnogih radijskih i televizijskih emisija, organizator brojnih glazbenih festivala, dok u isto vrijeme djeluje kao producent i pedagog.

Tijekom svoje glazbene karijera, dobitnik je brojnih nagrada i priznanja, a također je i višestruki dobitnik prestižne hrvatske diskografske nagrade 'Porin'.

Životopis
---------

Boško Petrović rođen je u Bjelovaru 18. veljače 1935. godine. U svom ranom djetinjstvu počinje svirati violinu, da bi sa navršenih petnaest godina prešao na harmoniku. Sa četrnaest godina slušajući američki radio, postaje zaljubljen u jazz i ostao mu vjeran do danas.

> Ta nas je glazba, koju smo slušali jedanput na dan na programu AFM-a, oduševljavala. Tad sam osnovao prvi bend, ali violina u jazzu baš i nije najsretniji izbor. Slušao sam Stana Getza i silno sam želio svirati saksofon, ali za to nije bilo novca. - **Boško Petrović**
> 
> 

Vibrafon
Prve snimke za Radio Zagreb, napravio je 1954. godine svirajući harmoniku u kvartetu Radana Bosnara. Svoj prvi blues na vibrafonu, odsvirao je u bivšem podrumu radio Zagreba zajedno sa pijanistom Mihailom Pubom Schwarzom i Perom Spasovom. Schwarz je imao sve najnovije ploče od 'Modern Jazz Quarteta' i bili su veliki obožavatelji tog jazz sastava, a kasnije je postao i veliki prijatelj sa njegovim članovima. Nakon što se opredijelio za instrument vibrafon, 1959. godine u Zagrebu osniva jazz kvartet, 'Zagreb Jazz Quartet', koji je u sastavu Zlatko Kružić na glasoviru, Zdravko Šatrak na kontrabasu, Ivica Gereg na bubnjevima i Boško Pertović na vibrafonu, potvrdio svoju Europsku kvalitetu. U svojoj mladosti bavio se radioamaterizmom i zbog toga je upisao elektrotehnički fakultet, koji je apsolvirao, ali nikad nije diplomirao. Uz očev blagoslov otišao je putem glazbe, gdje je postao vrhunski jazz izvođač.

Tijekom svog osmogodišnjeg djelovanja, 'Zagreb Jazz Quartet', napravio je mnogobrojne koncerte u zemlji i po Europi (Austrija, Italija, Švicarska, Nizozemska, Belgija, Čehoslovačka, Njemačka, Francuska i SSSR),. Nastupaju sa izvornom glazbom inspirirani s tradicijom svoje zemlje, pa je njihov stil često nazivan "Balkanski Jazz". Nakon toga 1968. godine na mjesto trubača dolazi Art Farmer (1968./1969.), i sastav prerasta u kvintet i nastavlja djelovati pod imenom 'Zagrebački Jazz Kvintet'. Kvartet je također dobitnik dviju prestižnih hrvatskih nagrada 'Porin', 1996. za najbolji jazz album (*Jazz galla Zagreb 900*) i za najbolju jazz izvedbu (*Jazz galla Zagreb 900*). Osim za Croatiu records, svoje albume objavljivali su i za brojne druge izdavačke kuće poput; Phillips, Atlantic, Fontane, Black Lion, Alta i Jazzette. Ansambl je kao kvintet prestao djelovati 1969. godine, a njegovi članovi nastavili su svoju karijeru u brojnim drugim hrvatskim jazz sastavima.

Druženje sa vođom sastava 'Modern Jazz Quarteta', Johnom Lewisom, imalo je veliki utjecaj na Petrovićevo uvjerenje da se jazz glazba može prilagoditi etno stilovima i njihovim podnebljima u kojima nastaju. Nastaje suradnja sa hrvatskom opernom pjevačicom Ružom Pospiš Baldani (*Zvira voda*), te sa istarskim etno glazbenicima Martinom Glavašem i Matom Špadom (Istra u mom srcu). 1970. godine osniva sastav 'BP Convention', kojeg čine vodeći glazbenici zagrebačke rock scene, Vedran Božić, Ratko Divjak, Mario Mavrin i Brane Živković, a kasnije se mijenjaju instrumentalisti raznih generacija poput Saliha Sadikovića, Krešimira Remeta i Damira Dičića. U to vrijeme istodobno također vodi i 'BP Convention Big Band', dok nakon toga svira u duetu sa Nevenom Frangešom (1985.-1988.).

Boško Petrović kao vrhunski i priznati jazz glazbenik, obišao je cijeli svijet, gdje je svirao po raznim jazz festivalima. U zadnje vrijeme kako je osnovao 'B.P. Club' u Zagrebu, rjeđe putuje, a osim međunarodnog jazz festivala koji se održava u irskom gradiću Corku, jednom godišnje odlazi u Italiju, Sloveniju i Austriju.

Njegova diskografija obuhvaća desetke albuma, koji obuhvaćaju njegove prve snimke sa kvartetom Boška Petrovića i članovima orkestra Quincyja Jonesa, do suradnje sa velikim jazz glazbenicima kao što su Clark Terry, Ernie Willkins i Art Farmer, Joe Pass, Buck Clayton i Joe Turner, Buddy de Franco, Kenny Drew, N.H.O. Pedersen i Alvin Queen. Petrović snima sa brojnim Zagrebačkim solistima, kvartetom Boilers, istočnoeuropskim i kalifornijskim jazz solistima , orkestrima Gerryja Mulligana i Olivera Nelsona, klaviristima Davorom Kajfešom i Nevenom Frangešom, dok u isto vrijeme popularizira etno repertoar. Kao gost nastupa na najprestižnijim svjetskim jazz festivalima (Montreux, Monterey, Detroit, Berlin). Boško Petrović član je HGU-a (Hrvatska glazbena unija) te International Biografical Association i International Who is who in Music.

Boško Petrović iznenada je umro 10. siječnja 2011. Petrovićev sin Kolja našao je očevo tijelo oko 11 sati u Petrovićevom stanu u Zagrebu.

### B.P. Club

Joe Pass & Oscar Peterson u Eastman Theatre Rochester, New York.
1. travnja 1988. godine, u podrumu Tesline ulici br. 7, Boško Petrović otvara B.P. Club, u kojemu su od otvaranja pa do danas nastupili brojni domaći i svjetski jazz glazbenici. Kao gost prve večeri, klub je otvorio veliki jazz gitarista, Joe Pass. U sklopu kluba otvorena je i izdavačka kuća 'Jazzete Records' za koju su snimali brojni glazbenici. Prva produkcija bila je *BP Club All Stars 90*,koja je objavljena 1991. godine, a sadrži neke od najboljih snimki koje su izvedene u klubu. Kroz klub je prošlo mnogo vrhunskih domaćih izvođača poput Arsena Dedića, Gabi Novak, Vice Vukova, Jasne Bilušić, Zdenke Kovačiček, a od mlađih glazbenika često dolazi Nina Badrić. od otvaranja, pa do danas, kroz klub su prošli gotovo svi vrhunski domaći glazbenici i mnogi strani popularni glazbenici, među kojima se nalaze Petrovićev mentor John Lewis i pijanista i skladatelj David Gazarov.

Tijekom rada kluba, mnoge snimke nastupa velikih glazbenika vremenom su se zagubile. Croatia Records 2006. godine objavljuje DVD *Jazz gala*, na kojemu su dokumentirani nastupi svih velikih jazz glazbenika koji su prošli kroz klub.. *Jazz gala*, sadrži materijal sa kojim se htjelo obilježiti 17 godina neprekidnog rada kluba i nastupa velikih jazz glazbenika u njemu, tijekom tog vremena.

Nagrade
-------

Tijekom svoje glazbene karijere, Boško Petrović primio je brojne nagrade i priznanja od kojih je i između ostalih, 'Porin' za životno djelo. Također je nositelj državnog odličja Red Danice hrvatske s likom Marka Marulića, a 2005. godine u irskom gradu Corku, uvršten je u 'European Jazz Masters'.

* Josip Štolcer Slavenski (1979.)
* Nagrada grada Zagreba (1989.)
* Višestruki dobitnik **Porina**
	+ 1995. - Za najbolju instrumentalnu jazz izvedbu White Christmas (album *Svim na Zemlji* s Nevenom Frangešom)
	+ 1996. - Za najbolji jazz album, kao producent (*Jazz Gala Zagreb 900*)
	+ 1997. - Za najbolji jazz album kao producent (*Blues At Piazza Grande*)
	+ 1998. - Za najbolji festivalski album (kao umjetnički direktor *Cuban Party At Piazza Grande*)
	+ 2001. - Za najbolji kompilacijski album *Ethnology* (kao autor kompilacije)
	+ 2003. - Za najbolji jazz album *Round Midnight* (izvođači: Boško Petrović, Big band RTV Ljubljana)
	+ 2003. - Za najbolju jazz izvedbu "I Love You Z.J.Q." (s albuma *Round Midnight')*
	+ 2003. - Porin za životno djelo
* 2005. - U Corku (Irska), uvršten u 'European Jazz Masters'
* Državno odličje - Red Danice hrvatske s likom Marka Marulića

Diskografija
------------

* *Jazz Greetings from the East* - 'Zagreb Jazz Quartet' (Phillips SM 885416 TY)
* *Animal Dance* - 'Z.J.Q.' (Atlantic 1402)
* *With Pain I Was Born* - 'Z.J.Q.' (Fontana 883900 JCY)
* *Feel So Fine* - zajdno sa Buckom Claytonom & Big Joeom Turnerom (Black Lion 246202)
* *Zagreb Jazz Quartet in Concert* (Jazzete BPCD 002)
* *Zagreb 900-Jazz Gala* - zajedno sa Johnom Lewisom & Zagreb Solistsi (Jazzete BPCD 038)
* *B.P. Convention Big Band-Blue Sunset* - zajedno sa Clarkom Terryem, Artom Farmerom, Ernieom Willkinsom, Gianniom Bassoom, Albertom Mangelsdorffom (Jugoton LSY 63041)
* *Stabilisation Blues* - zajedno sa Clarkom Terryem (Jugoton LSY 66161)
* *Swinging East* - zajedno sa Nonconvertible All Stars (MPS Saba 21 21282-3)
* *Swiss Suite* - zajedno sa Oliverom Nelsonom, Gatoom Barbieriem, Eddieom Clenhead Vinsonom, Stanleyom Cowellom, Vicom Gaskinom, Prettyom Purdieom, Sonnyom Morganom, Nanaom Vasconcelosom (Flying Dutchman PD 10149)
* *To Zagreb With Love* - zajedno sa Billom Berryem, Lannieom Morganom, Bobom Cooperom, Jackom Nimitzom, Louom Levyem, Montyem Budwigom, Lawrenceom Marableom, Louisom Conteom (Jazzete BPCD 014)
* *Joe Pass-Solo, Duo, Trio* - (Jazzete BPCD 005)
* *Meet Us at the Bar* - zajedno sa Kennyom Drewom, N.H.O. Pedersenom, Alvinom Queenom (Jazzete BPCD 006)
* *What's New* - zajedno sa Joeom Passom & Strings (Jazzete BPCD 015)
* *Night Flight* - zajedno sa Salom Nisticoom & B.P. Club All Stars (Jazzete BPCD 016)
* *Baby Steps* - zajedno sa Buddyom de Francoom & Strings (Jazzete BPCD 024)
* *Bosko Petrovic Quintet* zajedno sa Jamesom Newtonom, Nevenom Frangesom, N.H.O. Pedersenom, Alvinom Queenom (Jazzete BPCD 033)
* *Trilogy* zajedno sa B.P. Club All Stars & Zagreb Soloists (Jazzete BPCD 044)

### Filmografija

**Glazba za filmove:**

* 1964. - *Svanuće*
* 1965. - *Ključ*
* 1969. - *Slučajni život*
* 1970. - *Jedanaesta zapovijed*
* 1970. - *Lisice*
* 1973. - *Timon*

Izvori
------

1. 1 2  „Institut hrvatske glazbene industrije". Arhivirano iz originala na datum 2010-05-19. Pristupljeno 2011-01-12.
2. 1 2  Umro Boško Petrović, legenda jazz-scene - film-glazba-tv\_naked[*mrtav link*]
3. ↑  Jazz.hr - Zagrebački jazz kvartet Arhivirano 2011-11-17 na Wayback Machine-u - autor Davor Hrvoj
4. ↑  jazz.hr Arhivirano 2008-12-04 na Wayback Machine-u - Kratka biografija Boška Petrovića, Davor Hrvoj
5. 1 2 3 4  vjesnik.hr -20 godina jazza u srcu grada, Boško Petrović,Petra Boić Petrač, Subota 22. ožujka 2008.
6. 1 2 3  porin.info[*mrtav link*] - Kratki životopis Boška Petrovića.
7. ↑  discogs.com - Zagreb Jazz Quartet
8. ↑  huoku.hr Arhivirano 2016-03-07 na Wayback Machine-u - Hrvatska udruga orkestralnih i komornih umjetnika, Zagreb Jazz Quartet
9. ↑  crorec.hr - Ruža Pospiš Baldani - Zvira voda
10. ↑  „bpclub.hr". Arhivirano iz originala na datum 2009-03-02. Pristupljeno 2011-01-12.
11. ↑  „jazzette.hr". Arhivirano iz originala na datum 2009-06-01. Pristupljeno 2011-01-12.
12. ↑  muzika.hr[*mrtav link*] - "Jazz Gala" dokumentira velikane jazza koji su prošli B.P. Clubom, Recenzije albuma - 28. ožujka 2006. utorak 22:18.

Vanjske veze
------------

* Stranice B.P. Cluba Arhivirano 2011-11-28 na Wayback Machine-u
* Jazzette Records Arhivirano 2009-05-25 na Wayback Machine-u

| * p
* r
* u
Dobitnici Porina za životno djelo |
| --- |
| 
Nikša Bareza *(2008.)* • Dražen Boić *(posmrtno, 2013. )* • Drago Britvić *(2006.)* • Željko Brkanović *(2014.)* • Vinko Coce *(posmrtno, 2014.)* • Emil Cossetto *(2004.)* • Croatia Records *(2007.)* • Arsen Dedić *(1999.)* • Veljko Despot *(2013.)* • Valter Dešpalj *(2014.)* • Dubravko Detoni *(2007.)* • Drago Diklić *(2011.)* • Mato Došen *(2010.)* • Rajko Dujmić *(2013. )* • Dino Dvornik *(2009.)* • Nikša Gligo *(2015.)* • Pero Gotovac *(2000.)* • Milan Horvat *(2005.)* • Đelo Jusić *(2007.)* • Alfi Kabiljo *(2004.)* • Nikica Kalogjera *(2001.)* • Stipica Kalogjera *(2010.)* • Milko Kelemen *(1998.)* • Tereza Kesovija *(2009.)* • Josip Klima *(2011.)* • Anđelko Klobučar *(2002.)* • Mišo Kovač *(2012.)* • Vladimir Kranjčević *(2013.)* • Miroslav Križić *(posmrtno, 2014.)* • Vladimir Krpan *(2001.)* • Ljubo Kuntarić *(2009.)* • Kvartet 4M *(1995.)* • Ansambl narodnih plesova i pjesama Hrvatske LADO *(2002.)* • Dubravko Majnarić *(2014.)* • Anton Marti *(1994.)* • Branko Mihaljević *(2005.)* • Stjepan Mihaljinec *(2012.)* • Miroslav Miletić *(2009.)* • Drago Mlinarec *(2005.)* • Tomislav Neralić *(2006.)* • Gabi Novak *(2006.)* • Đorđe Novković *(1996.)* • Boško Petrović *(2003.)* • Julije Njikoš *(2010.)* • Krešimir Oblak *(posmrtno, 2014.)* • Frano Parać *(2015.)* • Ruža Pospiš Baldani *(2003.)* • Anđela Potočnik *(posmrtno, 2013. )* • Božo Potočnik *(2005.)* • Miljenko Prohaska *(1995.)* • Ivo Robić *(1997.)* • Zdenko Runjić *(1998.)* • Stanko Selak *(2013. )* • Stjepan Jimmy Stanić *(2013. )* • Ljubo Stipišić *(2006.)* • Siniša Škarica *(2002.)* • Zvonko Špišić *(2008.)* • Vjekoslav Šutej *(posmrtno, 2010.)* • Radojka Šverko *(2014.)* • Time *(2012.)* • Nenad Turkalj *(2004.)* • Dunja Vejzović *(1999.)* • Radovan Vlatković *(2012.)* • Dražen Vrdoljak *(2003.)* • Vice Vukov *(2000.)* • Zagrebački kvartet *(2000.)* • Zagrebački solisti *(1994.)*
 |
| Porin • Hrvatska diskografska udruga • Hrvatsko društvo skladatelja • Diskografija |